**รายงานการประชุมสภาฯ สมัยสามัญ สมัยที่ ๑ ประจำปี พ.ศ. ๒๕๕๗**

**องค์การบริหารส่วนตำบลหินดาด อำเภอด่านขุนทด จังหวัดนครราชสีมา**

**ในวันจันทร์วันที่ ๓ เดือน กุมภาพันธ์ พ.ศ. ๒๕๕๗**

**ณ ห้องประชุมองค์การบริหารส่วนตำบลหินดาด ชั้น ๒**

**…………………………….**

***เริ่มประชุมเวลา ๐๙.๓๐ น.***

*๑. ผู้มาประชุม ๔๖ คน*

*๒. ผู้ขาดประชุม ๒ คน*

*๒.๑ นายสมนึก สะแกกลาง ส.อบต. ม.๕*

*๒.๒ นายเสถียร เกตจันทึก ส.อบต. ม.๑๘*

*เลขานุการสภาองค์การบริหารส่วนตำบลหินดาดได้ตรวจสอบรายชื่อผู้มาประชุมแล้วเห็นว่าครบองค์ประชุมจึงเชิญประธานจุดเทียนธูปบูชาพระรัตนตรัยกล่าวเปิดประชุม และเข้าสู่ระเบียบวาระการประชุมตามลำดับต่อไป*

**ระเบียบวาระที่ ๑** **เรื่อง ประธานแจ้งให้ทราบ**

**ประธานฯ** ๑.๑ ประธานแจ้งเรื่องการเปิดประชุมสภาฯ สมัยสามัญ สมัยแรกประจำปี ๒๕๕๗

และกล่าวเปิดประชุม ตามลำดับ

**ที่ประชุม** **รับทราบ**

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

**ประธานฯ** ขอมติที่ประชุมรับรอง รายงานการประชุมสภาฯ สมัยวิสามัญ สมัยที่ ๑ ประจำปี ๒๕๕๗

เมื่อวันที่ ๖ มกราคม พ.ศ. ๒๕๕๗

**มติที่ประชุม รับรอง ๔๕ เสียง**

**ไม่รับรอง ๐ เสียง**

**งดออกเสียง ๑ เสียง (ประธานสภาฯงดออกเสียง)**

**ระเบียบวาระที่ ๓ เรื่อง เสนอเพื่อพิจารณา**

**ประธานฯ ๓.๑ การพิจารณากำหนดสมัยประชุมประจำปี ๒๕๕๗ และการกำหนดสมัยประชุม**

**สามัญสมัยแรก ประจำปี ๒๕๕๘**

ขอเชิญเลขาฯได้ชี้แจงข้อกฎหมาย และรายละเอียดให้ที่ประชุมได้รับทราบ

**เลขานุการสภาฯ** ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง

(ฉบับที่๖) พ.ศ. ๒๕๕๒ มาตรา ๕๓ ในปีหนึ่งให้มีสมัยประชุมสามัญ สองสมัย หรือหลายสมัย

แล้วแต่สภาองค์การบริหารส่วนตำบลกำหนด แต่ต้องไม่เกินสี่สมัย วันเริ่มประชุมสมัยสามัญ

ประจำปี ให้สภาองค์การบริหารส่วนตำบลกำหนด และประกอบกับระเบียบกระทรวงมหาดไทย

ว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๑๑ (๓) สำหรับองค์การบริหารส่วน

ตำบลให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย

แต่ละสมัยในปีนั้นจะเริ่มเมื่อใด แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน

กับให้กำหนดวันเริ่มประชุมสมัยประชุมสามัญ ประจำปีสมัยแรกของปีถัดไป และมีกำหนดกี่วัน

**ประธานฯ ๓.๑.๑ การพิจารณากำหนดสมัยประชุมประจำปี ๒๕๕๗**

ขอเชิญท่านสมาชิกสภาฯ ได้เสนอการกำหนดสมัยประชุม สมัยสามัญ ประจำปี ๒๕๕๗

**ส.อบต.ม.๖** นายสุรเชษฐ์ มอมขุนทด ได้เสนอกำหนดสมัยประชุมสามัญประจำปี ๒๕๕๗ จำนวน ๔ สมัย ดังนี้

* สมัยสามัญ สมัยที่ ๑ ระหว่างวันที่ ๑ - ๑๕ กุมภาพันธ์ พ.ศ. ๒๕๕๗
* สมัยสามัญ สมัยที่ ๒ ระหว่างวันที่ ๑ – ๑๕ มิถุนายน พ.ศ. ๒๕๕๗
* สมัยสามัญ สมัยที่ ๓ ระหว่างวันที่ ๑ - ๑๕ สิงหาคม พ.ศ. ๒๕๕๗
* สมัยสามัญ สมัยที่ ๔ ระหว่างวันที่ ๑ - ๑๕ ธันวาคม พ.ศ. ๒๕๕๗

โดยมีผู้รับรอง จำนวน ๒ คน คือ ๑. นายถวิล มืมขุนทด ส.อบต.ม.๑๑

และ ๒. นายเจน เมยขุนทด ส.อบต.ม. ๑

**ประธานฯ** มีสมาชิกสภาฯท่านใดที่จะเสนอเพิ่มเติมอีกหรือไม่

**ที่ประชุม** ไม่มีสมาชิกท่านใดเสนอเพิ่มเติม

**ประธานฯ** ดังนั้นถือว่าสภาฯให้ความเห็นชอบกำหนดสมัยประชุมสามัญประจำปี ๒๕๕๗

จำนวน ๔ สมัย ดังนี้

* สมัยสามัญ สมัยที่ ๑ ระหว่างวันที่ ๑ - ๑๕ กุมภาพันธ์ พ.ศ. ๒๕๕๗
* สมัยสามัญ สมัยที่ ๒ ระหว่างวันที่ ๑ – ๑๕ มิถุนายน พ.ศ. ๒๕๕๗
* สมัยสามัญ สมัยที่ ๓ ระหว่างวันที่ ๑ - ๑๕ สิงหาคม พ.ศ. ๒๕๕๗
* สมัยสามัญ สมัยที่ ๔ ระหว่างวันที่ ๑ - ๑๕ ธันวาคม พ.ศ. ๒๕๕๗

**ที่ประชุม** **รับทราบ**

**ประธานฯ ๓.๑.๒ การกำหนดสมัยประชุมสามัญสมัยแรก ประจำปี ๒๕๕๘**

การกำหนดสมัยประชุมสามัญ สมัยแรก ประจำปี ๒๕๕๘ ขอเชิญท่านสมาชิกสภาฯ

ได้เสนอสมัยประชุม ดังกล่าวเพื่อให้สภาฯได้พิจารณาร่วมกันต่อไป

**ส.อบต.ม.๓** นายสุระชาติ กึมขุนทด ได้เสนอให้กำหนดสมัยประชุมสามัญ สมัยแรก ประจำปี ๒๕๕๘

ในระหว่างวันที่ ๑ – ๑๕ เดือน กุมภาพันธ์ พ.ศ. ๒๕๕๘ โดยมีผู้รับรอง จำนวน ๒ คน

คือ ๑. นายวสันต์ สมขุนทด ส.อบต.ม.๒๔ และ ๒. นายคำพอง พันธ์สูงเนิน ส.อบต.ม.๗

**ประธานฯ** มีสมาชิกสภาฯท่านใดที่จะเสนอเพิ่มเติมอีกหรือไม่

**ที่ประชุม** ไม่มีสมาชิกท่านใดเสนอเพิ่มเติม

**ประธานฯ** ดังนั้นถือ ว่าสภาฯมีมติให้ความเห็นชอบกำหนดสมัยประชุมสามัญ สมัยแรกประจำปี ๒๕๕๘

โดยมีกำหนดประชุมในระหว่างวันที่ ๑ – ๑๕ เดือน กุมภาพันธ์ พ.ศ. ๒๕๕๘

**ที่ประชุม** **รับทราบ**

**ระเบียบวาระที่ ๔ เรื่องอื่นๆ**

**ประธานฯ** มีสมาชิกสภาฯท่านใดที่จะแจ้งหรือปรึกษาหารือต่อที่ประชุมให้ได้รับทราบหรือไม่

**ส.อบต.ม.๓** นายสุระชาติ กึมขุนทด ได้แจ้งที่ประชุมขอความร่วมมือให้สมาชิกสภาฯ ได้ช่วยกันเร่งรัด

การจัดเก็บค่าธรรมเนียมขยะมูลฝอย ที่ยังตกค้างในหมู่บ้านให้เรียบร้อย

**ที่ประชุม** รับทราบ

**ส.อบต.ม.๒** นายสมมุ่ง เยอสูงเนิน ได้แจ้งที่ประชุมว่า ได้มีการปล่อยน้ำเสียจากโรงงานแป้ง NE ลงสู่

ลำคลองสาธารณะ ซึ่งทำให้เกิดน้ำเน่าเสีย ประชาชนชาวบ้านปราสาทและบ้านท่าขี้เหล็ก

ได้รับความเดือดร้อน จึงขอให้ฝ่ายบริหารได้ประสานงาน และดำเนินการแก้ไขปัญหาดังกล่าว

โดยเร่งด่วนต่อไป

**ที่ประชุม** รับทราบ

**นายกฯ** นายประพันธ์ เชาวน์ดี ได้แจ้งให้ที่ประชุมได้รับทราบดังนี้

1. การจัดเก็บค่าธรรมเนียมค่าขยะมูลฝอย ขอให้สมาชิกสภาฯได้ตรวจสอบและเร่งรัดการดำเนินการจัดเก็บเพื่อให้เป็นปัจจุบันด้วย
2. กรณีปัญหาน้ำเสียจากโรงงาน ทางฝ่ายบริหาร จะดำเนินการช่วยแก้ไขปัญหาดังกล่าว โดย

การไปเจรจากับตัวแทนของโรงงานเพื่อให้ดำเนินการแก้ไขปัญหา ดังกล่าวต่อไป

1. โครงการนายกฯพบผู้นำชุมชน ซึ่งได้ดำเนินการออกหมู่บ้านเป็นบางส่วนแล้ว ซึ่ง

ผมได้ใช้งบส่วนตัวในการดำเนินการ เพื่อพบปะผู้นำ รับทราบปัญหาความเดือดร้อนในหมู่บ้าน และในวันที่ ๒๗ กุมภาพันธ์ ๒๕๕๗ จะดำเนินการออกพบปะกับผู้นำตามโครงการดังกล่าวฯ หมู่บ้านเป้าหมายได้แก่ หมู่ที่ ๗,๘,๒,๒๒

**ที่ประชุม รับทราบ**

**ประธานฯ** ขอหารือการจัดการแข่งขันกีฬาของ อบต.หินดาด ประจำปี ๒๕๕๗

**สอบต.ม.๒๐** นายรชต บัตสูงเนิน ได้แสดงความคิดเห็นว่า การจัดการแข่งขันกีฬา ควรเริ่มจัดในเดือน

มีนาคม เนื่องจากนักเรียนนักศึกษาได้ปิดภาคเรียน ทำให้มีเวลาว่างสามารถที่จะเข้าร่วมการ

แข่งขันกีฬาได้ ส่วนการกำหนดวันนั้นตามแต่ที่ประชุมจะพิจารณาต่อไป

**ที่ประชุม รับทราบ**

**นายกฯ** ได้กล่าวถึงการจัดทำโครงการปรับปรุงสนามกีฬาฯ ว่าน่าจะได้เริ่มโครงการได้ประมาณปลาย

เดือนเมษายน พ.ศ.๑๕๕๗ ถ้าจะรอให้ดำเนินการปรับปรุงเสร็จแล้วค่อยมาจัดกีฬานั้น คงไม่

สามารถดำเนินการได้ทัน ดังนั้นเห็นควรที่จะดำเนินการ จัดการแข่งขันกีฬาให้เรียบร้อยก่อน

ก่อนที่จะดำเนินการปรับปรุงสนามกีฬาในโอกาสต่อไป

**ที่ประชุม รับทราบ**

**ประธานฯ** โครงการจัดงานทอดผ้าป่าเพื่อหาเงินสมทบ สร้างตู้ยาม อปพร.หินดาด

**เลขานุการฯ** ตามที่ได้มีการปรึกษาหารือ เรื่องการจัดทำโครงการทอดผ้าป่าเพื่อดำเนินการหาเงินสบทบสร้าง

ตู้ยามของ อปพร.นั้น ซึ่งกำหนดการจัดงานดังกล่าวขึ้น ในวันเสาร์ ที่ ๒๒ เดือน มีนาคม ๒๕๕๗

จึงขอเชิญทุกภาคส่วนเข้าร่วมการจัดงานดังกล่าว โดยมีท่านกำนันประหัส เลิศกิจลักษณ์ กำนัน

ตำบลหินดาดเป็นประธานการดำเนินการจัดงานและจะขออนุญาตนำรายชื่อ ของท่าน ผู้นำ

ชุมชนหมู่บ้าน ประกอบ ผู้ใหญ่บ้าน ผู้ช่วยผู้ใหญ่บ้าน สมาชิก อบต. หินดาด ตลอดจนประธาน

กลุ่ม อสม. แม่บ้าน และกลุ่มพลังมวลชนกลุ่มต่างๆเข้าร่วมเป็นคณะกรรมการสายต่างๆ ด้วย

**ที่ประชุม** รั**บทราบ**

**ประธานฯ** มีสมาชิกสภาฯท่านใดที่จะแจ้งให้ที่ประชุมได้รับทราบเกี่ยวกับเรื่องอื่นๆเพิ่มเติมอีกหรือไม่

**ที่ประชุม** ไม่มี

**ประธานฯ** กล่าวปิดประชุม

**ปิดประชุมเวลา ๑๒.๒๐ น.**

**คณะกรรมการตรวจรายงานการประชุม**

ลงชื่อ ลงชื่อ ผู้จดรายงานการประชุม

(นายสุรเชษฐ์ มอมขุนทด) (นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ ลงชื่อ ผู้ตรวจรายงานการประชุม

(นายสุรชาติ กึมขุนทด) (นายสุวิทย์ ดวนขุนทด)

ประธานสภาองค์การบริหารส่วนตำบลหินดาด

ลงชื่อ

(นายเจน เมยขุนทด) ่างข้อบัญญัติเป็นที่เรียบร้อยแล้ว จึงนำเรียนใ